301 
los hos ipsos cum plasmate circumjacente germina ovorum 
novorum esse apparet. Ovarium Cladocerorum non glandulam 
germina secernentem existimandum esse, sed membranam. 
modo simplicem, portionem quandam reservatam . materiæ 
plasticæ ovi obvolventem, perspicuum videtur; germina ovo- 
rum enim priora quam ovarium adsunt. 
Ova æstiva quamquam ab ovis hibernis differunt neque 
fecundantur, tamen ova vera habenda sunt; exoriuntur enim 
et. crescunt et in embryum commutantur eodem modo, quo 
ova vera, et in eodem ovario, in quo ova hiberna!), pro- 
gignuntur. 
Differentia ovorum æstivorum et hibernorum simul cum 
prima vitelli formatione apparet et ideo diu ante exoritur, 
quam fecundatio ulla fieri possit; unde sequitur, ut in fe- 
minis Cladocerorum binæ species ovorumn exoriantur et for- 
mentur, quibus, quia vitam et evolutionem diversis condi- 
cionibus peracturæ sunt, et alimentum [vitellum nutritorium] 
et præsidium dissimilia [testa] data sunt. 
Cladocerorum modus procreandi cum Aphidarum eatenus 
convenit, quod in utroque differentia similis inter ova fecun- 
danda et ova non fecundanda diu ante tempus prægnationis 
exoritur; id autem interest, quod in Aphidis non ut in Clado- 
ceris eædem feminæ duas illas species ovorum gignunt. Pro- 
pagatio Cladocerorum cum Coccidarum et Psychidarum in co 
convenit, quod in utrisque feminæ eædem ova fecundata et 
non fecundata alternanter. proferunt, sed eo differunt, quod 
in Coccidis et Psychidis nulla dissimilitudo ovorum illorum 
conspicitur. 
Cladocerorum igitur reproductio neque cum »partheno- 
genesi« neque cum »alternatione generationum» congruit, et 
quum ex parte insignia propria ambarum contineat, confinium 
earum manifestum, quod multi scriptores tenent, eo modo 
tolli mihi videtur. 
'y Cfr. Lubbock: »Account of the two methods of reproduction 
in Daphnia« [Philosophical transactions Vol. 147, p. 98]. 
